
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL ŠIAULIŲ MIESTO SAVIVALDYBĖS 2022 M. VASARIO 3 D. SPRENDIMO NR. T-30 „DĖL BIUDŽETINIŲ ĮSTAIGŲ SOCIALINIŲ PASLAUGŲ SĄRAŠO IR KAINŲ NUSTATYMO“ PAKEITIMO PROJEKTO 
AIŠKINAMASIS RAŠTAS

2024 m. balandžio 5 d. 
Šiauliai


Parengto sprendimo projekto tikslas – pakeisti Biudžetinių įstaigų socialinių paslaugų ir kainų sąrašą (toliau – 1 priedas), atsižvelgiant į Šiaulių kompleksinių paslaugų namų „Alka“ (toliau – Šiaulių „Alka“), Šiaulių miesto savivaldybės globos namų (toliau – Globos namai) ir Šiaulių miesto savivaldybės socialinių paslaugų centro (toliau – Socialinių paslaugų centro) pateiktus prašymus. Tarybos sprendimo projektu keičiamos 9 teikiamų socialinių paslaugų kainos. 

Šiaulių miesto savivaldybės tarybos 2022 m. vasario 3 d. sprendimu Nr. T-30 „Dėl biudžetinių įstaigų socialinių paslaugų sąrašo ir kainų nustatymo“ patvirtintas teikiamų socialinių paslaugų sąrašas ir kainos.
LR Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ pavirtintos metodikos 20 ir 21 p. numatyta, kad perkamų (parduodamų) ar finansuojamų bendrųjų socialinių paslaugų ir socialinės priežiūros ir socialinės globos kainą savivaldybės ir socialinių paslaugų įstaigos nustato derindamos ją su savininko teises ir pareigas įgyvendinančia institucija, atsižvelgdamos į minėtų paslaugų organizavimo išlaidas, socialinių paslaugų teikimo savivaldybės teritorijoje ypatumus.
Socialines paslaugas teikiančios įstaigos, Šiaulių „Alka“, Globos namai ir Socialinių paslaugų centras, įvertinusios tai, kad nustatytos kainos nebepadengs minėtų paslaugų teikimo išlaidų, nes didėja bendroji socialinės globos ir priežiūros lėšų dalis (įstaigos administracinio, ūkinio ir aptarnaujančiojo personalo darbo užmokestis, išlaidos kitoms prekėms (kanceliarinės prekės, spaudiniai ir kitos prekės, susijusios su įstaigos administravimui) ir kitos išlaidos (vandentiekis, kanalizacija, ryšių paslaugos, spaudiniai ir kita) ir kintamoji socialinės globos ir priežiūros lėšų dalis (tiesiogiai paslaugas teikiančių darbuotojų darbo užmokestis, ir kitos prekės ir paslaugos, kurios susijusioms su paslaugos gavėjo poreikiais ir kt.), vadovaujantis Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, atliko kainų apskaičiavimą ir prašo nustatyti didesnes 9 teikiamų socialinių paslaugų kainas. 
Įgyvendinus projektą Nr. 01.1.1–CPVA-V-427-15-0005 „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Šiaulių mieste I etapas“, kurio metu pastatyti 2 grupinio gyvenimo namai ir 2 bendruomeniniai vaikų globos namai (Ramunių g., Energetikų g., Šeduvos g., Gegužių g.), ir rekonstravus Vilniaus g. 303 pastatą, slaugos (globos) padalinyje pradedamos teikti slaugos paslaugos asmenims su sunkia negalia. Tame pačiame pastate veiklą pradeda vykdyti dienos centras suaugusiems asmenims su negalia (sunkia negalia) ir socialinės dirbtuvės. Slaugos (globos) padalinyje gyvens asmenys turintys sunkią negalią iš Šiaulių „Alkos“ ir Ventos socialinės globos namų, todėl reikalinga nustatyti ilgalaikės (trumpalaikės) socialinės globos kainas pagal atskirus padalinius.
Asmens (šeimos) mokėjimo dydį už socialines paslaugas reglamentuoja Mokėjimo už socialines paslaugas tvarkos aprašas, patvirtintas Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“.
Atsižvelgiant į Socialinių paslaugų centro, Globos namų ir Šiaulių „Alkos“ prašymus, parengtas tarybos sprendimo projektas „Dėl biudžetinių įstaigų socialinių paslaugų sąrašo ir kainų nustatymo“, kuriame keičiamos 1 priede nustatytos kainos (lyginamasis socialinių paslaugų ir kainų sąrašas pridedamas).

Teikiame tvirtinti naujas šių įstaigų teikiamų socialinių paslaugų kainas:
.	Globos namų:
.	 ilgalaikės, trumpalaikės socialinės globos (senyvo amžiaus asmenims ir suaugusiems asmenims su sunkia negalia) vieno mėnesio kaina –1364,00 Eur; 

.	 ilgalaikės, trumpalaikės socialinės globos (senyvo amžiaus asmenims su negalia) vieno mėnesio kaina – 1035,00 Eur;  

.	dienos socialinės globos institucijoje asmenims su negalia kaina:

- vieno mėnesio (su maitinimu) – 800,00 Eur;
- vieno mėnesio (be maitinimo) – 678,00 Eur;
.	 dienos socialinės globos institucijoje asmenims su sunkia negalia kaina:

- vieno mėnesio (su maitinimu)  – 1074,00 Eur;
- vieno mėnesio (be maitinimo) – 952,00 Eur;
.	 trumpalaikės socialinės globos (laikino atokvėpio) institucijoje senyvo amžiaus asmenims ir suaugusiems asmenims su negalia (sunkia negalia) vienos paros kaina – 44,00 Eur.

.	Socialinių paslaugų centro:
.	 apgyvendinimo Nakvynės namuose (socialinės rizikos suaugusių asmenų) kaina:

- vieno mėnesio – 690,00 Eur;
- vienos paros – 23,00 Eur.
.	Šiaulių „Alka“:
.	ilgalaikė (trumpalaikė) socialinė globa:

- bendruomeniniuose vaikų globos namuose (šeiminiuose namuose) vaikams su negalia vieno mėnesio kaina: – 1602,00 Eur;
- grupinio gyvenimo namuose suaugusiems asmenims su negalia (sunkia negalia) vieno mėnesio kaina – 1588,00 Eur;   
- slaugos (globos) padalinyje vaikams ir suaugusiems su sunkia negalia vieno mėnesio kaina - 1944,00 Eur.
.	 dienos socialinės globos institucijoje suaugusiems asmenims su negalia (sunkia negalia) kaina:

- vieno mėnesio (su maitinimu) – 898,00 Eur; 
- vieno mėnesio (be maitinimo) – 810,00 Eur.
Tarybos sprendimo projekte numatyta, kad šio sprendimo 1.1 - 1.6 papunkčiai įsigalioja nuo 2024 m. birželio 1 d., o 1.7 – 1.9 papunkčiai įsigalioja  nuo sprendimo priėmimo ir teisės aktų registre įsigaliojimo dienos. 

Teigiamos: nustatytos socialinių paslaugų kainos padengs minėtų paslaugų teikimo išlaidas ir padės tinkamai planuoti lėšas socialinėms paslaugoms.
Neigiamų pasekmių nenumatoma.

Priėmus sprendimą, keičiamos Šiaulių miesto savivaldybės tarybos 2022 m. vasario 3 d. sprendimo Nr. T-30 „Dėl biudžetinių įstaigų socialinių paslaugų sąrašo ir kainų nustatymo“ patvirtinto Biudžetinių įstaigų socialinių paslaugų ir kainų sąrašo 1.1, 1.2, 1.4, 1.5, 1.9, 2.3, 4.1, 4.7, papunkčių kainos, pripažįstamas netekęs galios 4.8, 4.8.1, 4.8.2 papunkčiai.

Priėmus sprendimą keisti ar naikinti galiojančių teisės aktų nereikės.

Sprendimui įgyvendinti planuojame, kad papildomų biudžeto lėšų nereikės, nes reikalingos lėšos 2024 m. biudžete suplanuotos 10 programoje, pagal šiuo metu paslaugas gaunančių asmenų skaičių.
Sprendimo projekto antikorupcinis vertinimas nebuvo atliekamas, nes šis projektas nėra susijęs nei su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimas neatliekamas.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus patarėja Lina Lašinė, tel. 38 64 90, iniciatorius – Socialinių paslaugų skyriaus vedėja Ramutė Pilypienė, Šiaulių kompleksinių paslaugų namų „Alka“ direktorius Rimantas Žąsinas, Šiaulių miesto savivaldybės globos namų direktorė Danutė Akaveckienė, Šiaulių miesto savivaldybės socialinių paslaugų centro direktorė Vida Šalnienė.




Skyriaus vedėja 					Ramutė Pilypienė






